
Selam alejkum.


Radim u apoteci i nekad se nadjem u prilici da moram prodati pacijentici tabletu za “dan poslije”. To je hormonska tableta koja sprecava da se oplodjena jajna celija zakaci za zid materice. Ne mogu reci pacijentima da je nemamo u apoteci, jer bi tako slagala, a ne znam ni kako da je prodam. Ja nisam odgovorna za sadrzaj apoteke, tj. ne odredjujem koji ce se lijekovi narucivati u apoteku, a koji ne. Ne znam kako da postupim i kolika je moja odgovornost pred Allahom dz.s. za tu prodaju. Takodjer me zanima, da li je muslimankama dozvoljena upotreba ove metode kontracepcije, ako je tako mozemo nazvati?


Da vas Allah dz.s. nagradi za trud i odgovor.


* 
* 
* 
* 
* 
* 
* 

 
Kakav je propis prodaje tableta za “dan poslije”? Spriječavanje trudnoće.

Ovaj vid kontacepcije, ispravno ga je tako nazvati, je dozvoljen kao i bilo koji drugi način kontracepcije po ispravnom mišljenju učenjaka koji je dozvoljavaju na osnovu vjerodostojnog hadisa od Džabira, radijallahu anhu, u kojem kaže: “Činili smo azl (izbacivanje sjemena van polnog organa prilikompolnog odnosa) u vrijeme Allahovog Poslanika, sallallahu alejhi ve sellem, a Kur’an je objavljivan, pa da je u tome bilo nešto zabranjeno zabranio bi nam Kur’an” (muttefekun alejhi), a u rivajetu kod Muslima: “To je doprlo do Allahovog vjerovjesnika, sallallahu alejhi ve sellem, pa nam nije zabranio”. Između tablete za “dan poslije” i spirale nema razlike a oni učenjaci koji dozvoljavaju kontracepciju dozvoljavaju spiralu kao kontracepciju. Prema tome, nema nema smetnje prodaješ te tablete. Ve billahi tevik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


 


